《偶成寄仲卿彦勤两弟 其一》
清代·梅曾亮

柏枧村中有故墓，吾宗苦约返茅茨。黄精药好愁难遇，苍耳林茅恐见欺。

北阮家怜门户改，南阳阡冀子孙知。飞桥一水千峰抱，记取他年谒墓时。

作者简介：（1786—1856）江苏上元人，字伯言。道光三年进士，官户部郎中。师事桐城派姚鼐，专力古文，居京师二十余年，有盛名。诗亦清秀。晚年主讲扬州书院。有《柏枧山房文集》。